als_Latn dik_Latn sag_Latn
Instituti i Historisë “Ali Hadri” në Prishtinë në bashkëorganizim me Kuvendin Komunal të Vushtrrisë, ka organizuar sot një sesion shkencor kushtuar jetës dhe veprimtarisë së heroinës shqiptare Shotë Galica.
Ky sesion, u mbajt në Qendrën e Kulturës “Hasan Prishtina” në Vushtrri në ora 12:00, me rastin e 90 vjetorit të rënies së Shotë Galicës.
Me kumtesa shkencore u paraqitën studiues nga Kosova, Shqipëria dhe më gjerë, të cilët trajtuan personalitetin dhe veprën e heroinës sipas këndvështrimeve dhe burimeve të ndryshme historike. Kjo luftëtare shqiptare e cila i përket periudhës në mes të dy luftërave botërore kur shqiptarët e pushtuar u ngritën në në lëvizje kombëtare për çlirimin e trevave të Kosovës dhe më gjerë nga sunduesit serb, e njohur ndryshe edhe si lëvizja kaçake.
Poashtu edhe sheshi i ri në Vushtrri emërtohet ‘Azem e Shotë Galica’. Sheshi i ri në Vushtrri, që gjendet përballë Akademisë së Sigurisë Publike të Kosovës, nga dita e sotme do të mbajë emrin e heronjve Azem e Shotë Galica.
als_Latn als_Latn als_Latn als_Latn